**Potvrdite svoje zdravlje, odazovite se na mamografski pregled!**

Grad Otočac i Zavod za javno zdravstvo Ličko-senjske županije u ožujku 2022. godine, točnije od **21. do 23. ožujka** i od **28. do 30. ožujka**, organiziraju provođenje Nacionalnog programa ranog otkrivanja raka dojke za žene u dobi od 50 do 69 godina s područja Grada Otočca.

Na području Ličko-senjske županije postoji jedan digitalni mobilni mamograf koji ispunjava zahtjeve NPP i nalazi se u Općoj bolnici Gospić što većini žena predstavlja putni i financijski problem. Kako bi povećali dostupnost preventive i ranog otkrivanja raka dojke, u provođenje NPP-a, ove godine se uključio se i Grad Otočac koji financira dolazak pokretnog mamografa iz Nastavnog zavoda dr. Andrija Štampar Zagreb u Otočac.

**Ovim putem pozivamo sve žene s područja Grada Otočca da se odazovu zaprimljenom pozivu na mamografski pregled i da potvrde svoje zdravlje!**